Errekaundi (erreka)

Errekaundi,  Gipuzkoako hegoaldeko erreka bat da, Goierri eskualdekoa. Beasaingo Txoritegi mendiaren maldan sortzen da eta  Oto errekan  isurtzen ditu bere urak. Bere luzera 1.000 metro ingurukoa da.  

Errekaundi, Txoritegi mendian iparraldeko  mazalen ekialderantz  dagoen sakanaren irekigune  batean eratutako hezeguneetan sortzen da. Gune horri Otsozuloeta deritzo eta elezaharrek diotenez, leku horretan egin omen zituen otso eme batek bere otsakumeak.

Bere ibilbidearen erdi aldera, Beasain eta Ezkio-Itsaso arteko muga-lerro izaten hasten da eta eginkizun hori bere urekin batera darama Oto errekari ezkerraldetik itsasten zaionean, hain zuzen ere, Oto baserrien azpiko aldean errepidearen bigarren bihurgunean.

Gainetik pasatzen zaion errepideko bihurgune hori baino metro batzuk beherago, ezkerreko zangaren azpiko aldean, Korea iturria aurkitzen da.

 Erreferentziak 

Kategoria:Beasaingo errekak eta ibaiak